Sarimah Ibrahim

Che Puan Sarimah binti Ibrahim (lahir 19 Februari 1978) merupakan seorang pengacara, penyampai radio, penyanyi serta pelakon berdarah kacukan Melayu-Irish.

Kehidupan awal 
Che Puan Sarimah Ibrahim telah dilahirkan di Dublin, Ireland. Beliau pernah mendapat pendidikan awal di Emirates International School, Dubai dan juga Wesley College, Dublin dimana beliau menerima kelayakan O-Levels. Pencapaian akademik tertinggi beliau adalah memperoleh Advanced Diploma in Psychology dari College of Applied Arts di Singapura dan Bachelor's Degree of Psychology dari HELP University di Malaysia.

Beliau fasih bertutur dalam tiga bahasa termasuk Inggeris, Bahasa Malaysia dan juga Perancis. Beliau merupakan anak sulung dari empat adik beradik.

Kerjaya
Beliau bermula sebagai Model Iklan- Sprite, Hexos, Telekom, Clairol Herbal Essences, Ribena dan Dynamo.

Antara lakonan beliau dalam filem Puteri Impian 2, Janji Diana, Gerak Khas 3 dan MX3. 

Beliau telah mengendalikan lebih dari 400 show corporate antara clientele: Maybank, HSBC, Chanel, Sime Darby, Panasonic, Petronas dll.

Bermula sebagai Pengacara The Disney Channel Pada 1997 dan sebagai bintang NTV7 pada tahun yang sama. Beliau pernah menjadi Pengacara AIM, AJL dan Memenangi Anugerah Pengacara Terbaik Anugerah Seri Angkasa, AIM Artis Baru Terbaik 2001. 

Pada tahun 2009, beliau telah dipilih untuk menjadi pengacara bagi program Fail Sulit AF, Konsert Akademi Fantasia,  The Biggest Loser Asia Musim 1 di Hallmark Channel, juga Program Realiti IKON Malaysia dan IKON ASEAN yang telah disiarkan di Astro Hallmark Channel Asia. Beliau juga merupakan juruhebah radio bagi stesen radio Era FM, Red FM, dan juga Mix FM.

Kehidupan peribadi 
Che Puan Sarimah Ibrahim pernah berkahwin dengan jejaka Australia, Amir Andrew Abdullah (nama asal Andrew John Browning) pada 13 Mei 2006. Namun, perkahwinan mereka hanya berkekalan selama tiga tahun apabila mereka mengambil keputusan untuk bercerai pada 15 Mei 2009.

Pada 2 April 2015, beliau telah berkahwin dengan Yang Mulia Tunku Nadzimuddin bin Tunku Mudzaffar yang juga merupakan cucunda kepada Yang di-Pertuan Besar Negeri Sembilan yang ke-10, Tuanku Ja’afar dan Tunku Ampuan Najihah. Ayahanda mentuanya ialah Yang Mulia Tunku Kecil Besar Negeri Sembilan Tunku Mudzaffar ibni Almarhum Tunku Mustapha manakala bonda mentuanya ialah Yang Amat Mulia Tunku Dara Negeri Sembilan Tunku Naquiah binti Almarhum Tuanku Ja'afar. 

Pasangan ini sebelumnya telah bertunang pada 27 September 2014. Mereka kemudiannya telah mengadakan majlis perkahwinan secara tertutup yang telah diadakan di sebuah hotel di Kuala Lumpur dan hanya dihadiri oleh kaum kerabat dan keluarga terdekat sahaja. 

Setelah perkahwinannya bersama Tunku Nadzimuddin atau lebih dikenali sebagai Tunku Jamie, beliau telah dikurniakan gelaran Che Puan iaitu gelaran yang diberikan kepada isteri kerabat diraja yang tiada darah diraja dengan panggilan hormat Yang Berbahagia.

Che Puan Sarimah Ibrahim dan Tunku Jamie telah dikurniakan seorang anak perempuan bernama Yang Mulia Tunku Sofia Najihah. Cahaya mata pertama mereka telah dilahirkan pada 19 Julai 2019.

Diskografi

Sarimah (2001)

Filemografi

Filem

Drama

Televisyen

Panggilan dan gelaran

 19 Februari 1978 - 13 Mei 2006 : Cik Sarimah binti Ibrahim
 13 Mei 2006 - 15 Mei 2009 : Puan Sarimah binti Ibrahim
 15 Mei 2009 - 2 April 2015 : Cik Sarimah binti Ibrahim
 2 April 2015 - kini : Yang Berbahagia Che Puan Sarimah binti Ibrahim

Rujukan

Pautan luar 
 

Kelahiran 1979
Orang hidup
Pengacara televisyen Malaysia
Pelakon wanita Malaysia
Penyanyi wanita Malaysia
Penyampai radio Malaysia
Pelakon wanita Malaysia abad ke-21
Orang Malaysia berketurunan Melayu
Muslim Malaysia
Orang Malaysia berketurunan Ireland
Artis Positive Tone
Kerabat diraja Asia